2021. gada 10. augustā Rīkojums Nr. 519

Rīgā (prot. Nr. 55 67. §)

**Grozījumi Ministru kabineta 2012. gada 4. jūlija rīkojumā Nr. 312**

**"Par Pasākumu plānu institūciju saskaņotai rīcībai saistībā ar patvēruma meklētāju iespējamo masveida ierašanos Latvijā no krīzes skartām valstīm"**

Izdarīt Ministru kabineta 2012. gada 4. jūlija rīkojumā Nr. 312 "Par Pasākumu plānu institūciju saskaņotai rīcībai saistībā ar patvēruma meklētāju iespējamo masveida ierašanos Latvijā no krīzes skartām valstīm" (Latvijas Vēstnesis, 2012, 106. nr.) šādus grozījumus:

1. Papildināt pielikumu ar 8.3. apakšpunktu šādā redakcijā:

"8.3. iestājas citi apstākļi, kas rada apdraudējumu institūciju spējām reaģēt uz patvēruma meklētāju pieplūdumu."

2. Aizstāt pielikuma 11.5. un 18.9. apakšpunktā vārdus "Drošības policija" (attiecīgā locījumā) ar vārdiem "Valsts drošības dienests" (attiecīgā locījumā).

Ministru prezidents A. K. Kariņš

Iekšlietu ministre M. Golubeva